الاعلانات

الاعلانات هي أحد أهم الأنشطة الاعلامية اللي مينفعش أي نشاط اقتصادي يستغنى عنه، سواء كان صناعة أو تجارة أو خدمات أو غيرها. وكمان مهم جدا للمؤسسات والجمعيات الخيرية وغير الربحية، لأنها من غير ما تعلن عن مجهوداتها مش هتلاقي الدعم المجتمعي ولا التمويل اللي يساعدها تكمل شغلها وتحقق رسالتها.

الاعلانات كمان بتعتبر وسيلة تواصل أساسية لترويج السلع أو المنتجات أو الخدمات، وبيتم من خلال وسائل مختلفة زي الكلام الشفهي، أو الكتابة، أو الصور والفيديوهات الثابتة والمتحركة. وهو في الأساس عملية اتصال إقناعي، هدفها توصل تأثير معين من المعلن للمستهلك عن طريق رسالة إعلانية، علشان تثير عنده الرغبة إنه يشتري المنتج أو يستخدم الخدمة.

 أنواع الاعلانات 
فيه أنواع مختلفة من الاعلانات بتستخدمها الشركات والمؤسسات علشان تحقق أهداف معينة ومن أهم أنواع الاعلانات هي الاعلانات عن المنتج وعن المؤسسة.

 اعلانات عن المنتج 
وده نوع الاعلانات اللي بتعمله الشركة علشان تعرف الناس بمنتجاتها وتزود الإقبال عليها، وبيهدف إلى زيادة الطلب على المنتج وزيادة حجم المبيعات وإن المستهلك يفتكر المنتج ويهتم بيه وتقوية مكانة العلامة التجارية عند الجمهور وتوضيح أماكن شراء المنتج ووقت توفره.

 اعلانات عن المؤسسة نفسها 
النوع ده من الاعلانات بيهدف إنه يكون صورة ايجابية عن المؤسسة وأنشطتها المختلفة، وده علشان تزود شهرتها ومكانتها عند الناس وتقوي علاقتها بكل الأطراف اللي بتتعامل معاها زي الموردين والعاملين في التوزيع والمساهمين وموظفين المؤسسة وكمان المجتمع كله مش المستهلكين بس.

 أطراف العملية الاعلانية 
فيه 3 أطراف أساسية في العملية الاعلانية وهي :

 معلن (شركة بتنتج أو جمعية غير ربحية ذات أهداف مجتمعية أو مشاريع قومية).
 وكالات وشركات الاعلان (الوسيط اللي بيوصل المعلن بالشريحة المستهدفة عبر وسائله الاعلانية).
 شريحة مستهدفة (فئة من الناس أو كل الناس).

 مصادر 


تصنيف:تسويق